kardosdrur/scandi-wiki huggingface dataset:
Tony Parker

William Anthony (Tony) Parker, II (født 17. maj 1982, i Brugge, Belgien) er en professionel fransk basketballspiller, som spiller i NBA for San Antonio Spurs og anfører for det franske basketballlandshold. 

Parker voksede op i en familie, der havde og stadig har stærke forbindelser til professionel basketball. Efter at have spillet to år i Ligue Nationale de Basketball, kom Parker med i 2001 NBA Draft og blev valgt af San Antonio Spurs. Han blev hurtigt deres førende point guard og er siden blev valgt til NBA All-Star-kampen to gange og har hjulpet Spurs til at vinde to NBA Championships – ved finaleserien i 2007 blev han valgt til Most Valuable Player. Parkers gennembrud i NBA har også givet andre franske basketballspillere mulighed for at få en karriere i verdens stærkeste basketballliga, bl.a. Boris Diaw, som blev draftet af Atlanta Hawks i 2003 og Ronny Turiaf, som blev draftet af Los Angeles Lakers i 2005.

Den 7. juli 2007 blev han gift med skuespilleren Eva Longoria i Paris. Parret blev skilt i januar 2011.

NBA sæson statistikker 
Opdateret 23. april 2008

Regulær sæson

Playoffs

Familielivet 
Parkers forældre har fortsat stor indflydelse på hans liv, selv efter deres skilsmisse. Hans mor, der er ernæringsvejleder, rådgiver ham om sund kost og om at bevare et godt helbred, og han taler med sin far over telefonen om sin præstation efter hver kamp. 

Han blev den 30. november 2006, forlovet med skuespillerinden Eva Longoria fra Desperate Housewives, og de blev gift den 7. juli 2007 i Frankrig. I forbindelse med NBAs All Star-kamp i 2007 blev Tony Parker spurgt om det forestående bryllup, hvortil han svarede, at "Eva ordner det hele, jeg skal bare møde op og sige ja". Efter den borgerlige vielse holdt de et romersk-katolsk bryllup i Saint-Germain l'Auxerrois kirken i Paris. Eva Longoria, der er syv år ældre end Parker, er fast tilskuer til Spurs-kampe.

Andre interesser 
Parker er en ivrig fan af hip-hop musik og rap. Han har udgivet et fransk hiphop-album med produceren Polygrafic (Sound Scientists). Den første single fra albummet var Top of the Game med rapperen Fabolous, og den blev udgivet  i marts 2007. Den efterfølgende musikvideo indeholdt hans San Antonio Spurs holdkammerater Robert Horry, Tim Duncan og Brent Barry ligeså vel som den tidligere holdkammerat Nazr Mohammed.

Noter 

Basketballspillere fra Frankrig
Wizards of the Coast

Wizards of the Coast, ofte forkortet WotC, er et amerikansk spil firma grundlagt i 1990. De bliver betegnet som den ledende udvikler af hobby spil og er især kendte for kortspillet Magic the Gathering og bordrollespillet Dungeons & Dragons.

Wizards of the Coast er i dag en underafdeling af Hasbro og har hovedkontor i Renton, Washington, en forstad til storbyen Seattle. Firmaet har (per 2019) over 600 ansatte på i alt 18 kontorer verden over.

Historie 
Wizards of the Coast blev grundlagt af Peter Adkison i 1990 i Seattle.

Det første der blev udgivet af Wizards of the Coast, var Peter Adkisons eget rollespil The Primal Order i 1992. I 1993, udgav Wizards of the Coast kortspillet Magic the Gathering som Richard Garfield havde udviklet siden 1991. Det blev hurtigt meget populært verden over og nåede i 1995 et salg på én milliard kort. For nogle af de mange penge købte WotC spilfirmaet TSR i 1997, og hermed rettighederne til Dungeons & Dragons og Dragonlance med mere. I 2003, købte de også det ikoniske spilfirma Avalon Hill.

I perioden 1998 til 2003, var Wizards of the Coast distributør af Pokémon kortspillet.

Hasbro opkøbte Wizards of the Coast i 1999, men WotC er fortsat under samme brand navn siden da.

Wizards of the Coast har siden 1994 fået tildelt et hav af priser for sine produkter.

Referencer

Kilder

Eksterne henvisninger 

Magic: The Gathering
Hasbro
Perm

Perm kan hentyde til:
 Perm (geologi) – en geologisk periode
 Perm (by) – en russisk by
 Perm kraj – en russisk kraj
 Perm guvernement - et guvernement i østlige Rusland, på begge sider af Uralbjergene 1781–1923
 Store Perm - en stat fra 1323 til 1505 i området der i dag nogenlunde modsvarer Perm Kraj
 Perm (bogbind) – en type stift bogbind
Shaman King

er en japansk manga, der handler om en dreng, som hedder Yoh Asakura. I Danmark er hele serien blevet udgivet af Forlaget Carlsen mellem 2005 og 2010.

Handling 
Yoh er en shaman, som er kommet til Tokyo for at færdiggøre sin træning som shaman. Med meget besvær og overtalelse får han den stærke samurai-ånd, Amidamaru, som også går under navnet dæmonkrigeren til at følge sig. Amidamaru optræder igennem resten af serien som Yohs eneste ånd.

Amidamaru har fået navnet "dæmonkrigeren", fordi han for 600 år siden, da han levede, nægtede at slå sin bedste ven ihjel, og derfor dræbte han sin Shogun og hans mænd, da de prøvede at slå ham ihjel.

Yoh og Manta, hans bedste ven, møder også Yohs forlovede Anna. Hun er itako og kan påkalde ånder fra himmelen og helvede med sin "Rosenkrans" (en perlekæde med religiøs baggrundshistorie). De møder også andre shamaner, der arbejder anderledes end Yoh. Len Dao er den der bestemmer i sit og ånden Basons forhold, Bason er for Len ikke andet end et værktøj til at blive Shaman King eller "Messias". Yoh vinder dog altid over Len pga. sin overbevisning og tro på Amidamaru (for ikke at glemme Annas hårde træning). 

Til Shaman-turneringen bliver Yoh venner med Anu-shamanen Horohoro (Fres i animeen), alkymisten og lægen Faust den VIII, Len Dao og mange andre. Han  afslører også at den der ville vinde er Hao (X i animen) og at Hao er Yohs forfader. Hao er så stærk, at han nu genfødes hvert 500 år for at deltage i shaman turneringen.  Det største chok kommer da han fortæller at Hao er hans tvillingebror. Kampene fortsætter og alvoren breder sig. Det er liv eller død for dem alle i turnerningen. Ingen vender uforandret hjem.

Afsnit

Eksterne henvisninger 
Forlaget Carlsen

Referencer
F.M. Knuth

Frederik Marcus lensgreve Knuth (født 11. januar 1813 i Christiania, død 8. januar 1856 i København) var en dansk lensgreve, amtmand, minister og medlem af Den Grundlovgivende Rigsforsamling.

Biografi 
Han var søn af Eggert Christopher greve Knuth (1786 – 1813), der var konstitueret amtmand over Akershus Amt og Karen F. Rosenkrantz (1792 – 1837).

Kun fem år gammel arvede Frederik Marcus Knuth efter sin farfar, gehejmeråd Frederik greve Knuth, grevskabet Knuthenborg, med store jordområder og som var var forbundet med Fideikommiskapitaler på over 2 millioner kr. Han blev opdraget hos hos faderens svoger, greve A.W. Moltke på Bregentved, blev privat dimitteret 1829 og 4 år efter juridisk kandidat.

Frederik Marcus Knuth overtog efter en udlandsrejse med ungdomsvennen C. C. Hall, i 1837, det da forsømte grevskab på Lolland. Han anlagde i 1841 – 1843 Bandholm Havn. I 1847 udnævntes han til Amtmand i Sorø, og blev senere direktør for Sorø Akademi og forstander for Herlufsholm.

Frederik Marcus Knuth var udenrigsminister i Danmarks første valgte regering: martsministeriet eller Ministeriet Moltke I der sad fra 22. marts 1848 – 16. november 1848. Han var i Folketinget 1852-1853, og i Landstinget. fra 1854; Han var medlem af den store landbokommision i 1849, og blev i 1855 medlem af Rigsretten.

F.M. Knuth var kongevalgt medlem af Den Grundlovgivende Rigsforsamling og medlem af Folketinget valgt Københavns 5. valgkreds fra 4. august 1852 til 27. maj 1853. Han var medlem af Landstinget valgt i 9. kreds fra 2. marts 1854 til 20. juni 1855 og valgt i 5. kreds fra 20. juni 1855 til 8. januar 1856.

Referencer

Eksterne henvisninger 
 
 Om Frederik Marcus Knuth  i Dansk Biografisk Leksikon på Projekt Runeberg

Udenrigsministre fra Danmark
Amtmænd fra Danmark
Godsejere fra Danmark
F.M.
Lensgrever fra Danmark
Danskere i 1800-tallet
Landstingsmedlemmer i 1850'erne
Personer fra Lolland
Medlemmer af Den Grundlovgivende Rigsforsamling
Storkors af Dannebrog
Politikere fra De Nationalliberale
Personer i Dansk Biografisk Leksikon
Kammerherrer fra Danmark
Medlemmer af Rigsretten
Folketingsmedlemmer i 1850'erne
Yaren

Yaren (tidligere Makwa) er et distrikt i Nauru med cirka 1100 indbyggerepr. 2003. Distriktet regnes af FN som "hoveddistrikt", da størstedelen af øens administration ligger her. Der er ingen egentlige byer i Nauru.

I distriktet findes landets parlament, politistation, internationale lufthavn samt administration. Moquabrønden er en af områdets få turistattraktioner.

Kilder

Eksterne henvisninger 

Byer i Oceanien
Naurus geografi
Jørgen Røjel

Jørgen Røjel f. Rasmussen (22. juni 1916 i Brønshøj – 24. april 2007 i Fredericia) var en dansk overlæge, dr.med., modstandsmand og forfatter.

Liv og karriere 
Jørgen Røjel blev født som den yngste af en børneflok på fem. Forældrene var kommunelærer Johannes Frederik Peter Rasmussen og Caroline, der blev gift i 1908. De fik i 1926 navnet Røjel efter faderens ansøgning.

Han markerede sig som en dygtig læge og en kompromisløs debattør med konservative holdninger. Jørgen Røjel blev kendt for sin indsats i modstandskampen under besættelsen og senere som debattør og forfatter. Under 2. verdenskrig blev han dødsdømt in absentia efter sprængningerne af broerne ved Langå, og han flygtede til Sverige. Senere kom han tilbage for at genoptage kampen, blev arresteret og interneret i Frøslevlejren. Efter krigen fik Røjel en fornem karriere i lægeverdenen.

Røjel blev i 1953 dr. med. og tiltrådte i 1958 en stilling som overlæge på Fredericia Sygehus. Han var Ridder af Dannebrog.

Han boede i Trelde og var kendt for at løbe til arbejde. Hans konservative holdninger kom også til udtryk på Fredericia Sygehus' hjerteafdeling, hvor han ikke ville behandle patienter, som var rygere. Endvidere var han med til at etablere Hjerteforeningens motionsklub i Fredericia, som i 2001 blev til MK01 efter en arvestrid.

Bibliografi 
 På vikingefærd med Hugin, 1949
 Kæft Trit og Retning 
 Modstandsgruppen Hvidsten, 1984, 
 Erik Husfeldt : læge, humanist og modstandsmand, 1985, 
 Fra anarki til hysteri : dansk miljøpolitik 1960-90, 1991, 
 Da freden brød ud : modbevægelse og retsopgør, 1995, 
 Holger Danske rejser sig, 1995, 
 Erindringer fra efterkrigstiden, 1996, 
 Dobbeltagenten : en stikkers historie, 2000,

Se også 
 Langåbrosprængningerne

Referencer

Eksterne henvisninger 
 
 Jyllands-Posten om Jørgen Røjels død 

Læger fra Danmark
Debattører fra Danmark
Medlemmer af Holger Danske
Selvbiografer fra Danmark
Faglitterære forfattere fra Danmark
Riddere af Dannebrog
Personer i Kraks Blå Bog (afdøde)
Dansksprogede forfattere fra Danmark
Torpedobaad af 2. kl. Nr. 10-11

Torpedobaad af 2. kl. Nr. 10 og 11 var beregnet til at blive taget med på krydseren Valkyrien. Lige som de tidligere både blev de bygget hos Thornycroft i England. De ankom til Danmark i 1888. De var med krydseren på togt i 1890 og 1893.

Tekniske data

Generelt

 Længde: 21,0 m
 Bredde: 2,4 m
 Dybdegående: 1,2 m
 Deplacement: 17 tons
 Fart: 15,5 knob 
 Besætning: 6

Armering

 Artelleri: 1 stk 37 mm
 Torpedoapparater: 2 stk 35 cm (I stævnen)

Tjeneste 

 Torpedobaad af 2. kl. Nr. 10. Omdøbt i 1912 til P.10 (patruljebåd). Udgået i 1917.
 Torpedobaad af 2. kl. Nr. 11. Omdøbt i 1912 til P.11 (patruljebåd). Udgået i 1917.

Eksterne henvisninger
Torpedobåd af 2. kl. Nr. 10 i Den sorte Registrant 
Torpedobåd af 2. kl. Nr. 11 i Den sorte Registrant 

Torpedobåde fra Danmark
Chapter V: Unbent, Unbowed, Unbroken

Chapter V: Unbent, Unbowed, Unbroken er et album af det svenske power metalband HammerFall som blev udgivet 4. marts 2005 på det uafhængige tyske pladeselskab Nuclear Blast.

Spor 
 "Secrets" (Dronjak/Cans) – 6:06
 "Blood Bound" (Dronjak/Cans) – 3:49
 "Fury of the Wild" (Dronjak/Cans) – 4:44
 "Hammer of Justice" (Dronjak/Cans) – 4:37
 "Never, Ever" (Dronjak) – 4:05
 "Born to Rule" (Dronjak/Cans/Elmgren) – 4:08
 "The Templar Flame" (Dronjak/Cans) – 3:41
 "Imperial" (Dronjak) – 2:29
 "Take the Black" (Dronjak/Cans) – 4:46
 "Knights of the 21st Century" (Dronjak/Cans) – 12:19

Musikere 
 Joacim Cans – Vokal
 Oscar Dronjak – Guitar og bagvokal
 Stefan Elmgren – Guitars
 Magnus Rosén – Bas
 Anders Johansson – Trommer

Metalalbum
Album fra 2005
Hammerfall-album
Torpedobaad af 2. kl. Nr. 12-13

Torpedobaad af 2. kl. Nr. 12 og 13 var de sidste torpedobåde af 2. klasse til Den danske Marine. Lige som de tidligere både blev de bygget hos Thornycroft i England. De ankom til Danmark i 1889.

Tekniske data

Generelt

 Længde: 23,8 m
 Bredde: 2,7 m
 Dybdegående: 1,3 m
 Deplacement: 25 tons
 Fart: 17 knob 
 Besætning: 6

Armering

 Artelleri: 1 stk 37 mm
 Torpedoapparater: 2 stk 35 cm (I stævnen)

Tjeneste 

 Torpedobaad af 2. kl. Nr. 12. Omdøbt i 1912 til P.12 (patruljebåd). Udgået i 1919.
 Torpedobaad af 2. kl. Nr. 13. Omdøbt i 1912 til P.13 (patruljebåd). Udgået i 1919.

Eksterne henvisninger
Torpedobåd af 2. kl. Nr. 12 i Den sorte Registrant 
Torpedobåd af 2. kl. Nr. 13 i Den sorte Registrant 

Torpedobåde fra Danmark
Robocup (flertydig)

RoboCup eller Robocup er navnet på flere robotkonkurrencer både i Danmark og internationalt hvor enten automatiserede (autonome) eller fjernstyrede robotter konkurrerer. Oftest er konkurrencen baseret på et fodboldspil, men dette er ikke nødvendigt.

Se eventuelt:
 DTU RoboCup, Danmarks Tekniske Universitets årlige robotkonkurrence
 RoboCup (international), den internationale fodboldrobotkonkurrence
Torpedobåden Springeren

Torpedobåden Springeren var den første danske torpedobåd, der var bygget i Danmark (Orlogsværftet). De foregående både var alle på nær én bygget i England (Thornycroft), og i forhold til dem var Springeren både lidt mindre og lidt langsommere. Som noget nyt var den dog udstyret med torpedoer af større kaliber end tidligere. Springeren blev søsat i 1891.

Tekniske data

Generelt 

 Længde: 36,2 m
 Bredde:  4,0 m
 Dybdegående: 2,1 m
 Deplacement: 89 tons
 Fart: 18,0 knob   
 Besætning: 17

Armering
 Artelleri: 2 stk 37 mm
 Torpedoapparater: 2 stk 45 cm (I stævnen)

Tjeneste 
 Skiftede i 1916 navn til T. 1. Udgået 1919.

Eksterne henvisninger
 Torpedobåden Springeren i Den sorte Registrant 

Torpedobåde fra Danmark
Patrouillebaad Nr. 8-9

Patrouillebaad Nr. 8 og 9 var for langsomme til at være rigtige torpedobåde, og fik derfor betegnelsen patruljebåde, selv om de var udstyret med torpedoer. De blev bygget på Orlogsværftet.

Tekniske data

Generelt

 Længde: 25,6 m (Nr. 9: 26,1 m)
 Bredde: 3,8 m
 Dybdegående: 1,8 m (Nr. 9: 1,7 m)
 Deplacement: 48 tons (Nr. 9: 46 tons)
 Fart: 13 knob 
 Besætning: 13

Armering

 Artelleri: 1 stk 47 mm og 1 stk 37 mm
 Torpedoapparater: 1 stk 35 cm (På dækket)

Tjeneste 

 Patrouillebaad Nr. 8. Søsat 1894. Udgået i 1930.
 Patrouillebaad Nr. 9. Søsat 1895. Udgået i 1927.

Eksterne henvisninger
Patrouillebaad Nr. 8 i Den sorte Registrant 
Patrouillebaad Nr. 9 i Den sorte Registrant 

Torpedobåde fra Danmark
Stemmegaffel

En stemmegaffel er en U-formet akustisk resonator, som benyttes til kalibrering af musikinstrumenter og akustisk udstyr til en bestemt musikalsk tone, f.eks. kammertonen. Den internationale standard for kammertonen (tonen A før nøglehuls-C) er fastfast til 440 Hz, men i Danmark benyttes også 442 Hz, bl.a. af DR SymfoniOrkestret.

Instrumentet giver mindelser om en gaffel med to tænder, deraf navnet.

Referencer 

Musikinstrumenter
Resonatorer
KNA Connected

KNA Connected er en hiphopgruppe. Gruppemedlemmerne kommer fra USA, Den Dominikanske Republik og Cuba og bor i Danmark.
Det er de tre rappere Khalil, Big N og AG. Gruppens navn er dannet af deres initialer, der er forbundne: KNA Connected.
Gruppemedlemmerne mødte hinanden gennem deres kærlighed til basketball og rapmusik. De rapper desuden på dansk, engelsk og spansk. 

I 2009 blev trioen til en duo, da rapperen Khalil forlod gruppen for at satse på en solokarriere. Big N og AG fortsatte under navnet KNA Connected.

Fibs (Løgn og latin) 
Deres mest berømte single FIBS (løgn og latin) er en sang de lavede, hvor de i hele teksten lyver om, hvor mange penge de har: "De kalder mig Onkel Joakim det for insane har mit eget fjæs på mine egne penge".
Videoen kom på andenpladsen på DR's Boogie Listen og ligeledes  nummer 2 på DR K's kulturliste samme år.

Politiske holdninger 
I flere af deres sange nævner de deres had til Janteloven, Anders Fogh Rasmussen og Pia Kjærsgaard. "Jeg elsker janteloven hva' tror du selv, når jeg lyver ved du hvad jeg mener" lyder en af deres tekster.

Deres debutalbum Uno udkom medio 2007.

Diskografi
 Uno (2007)
 Spanglish System (2013)

Eksterne henvisninger 
 Hjemmeside

Noter 

Hiphopgrupper fra Danmark
Konkurrenceloven

Konkurrenceloven er en dansk lov, der fastlægger bestemmelserne for konkurrencevilkårene mellem alle erhvervsvirksomheder i Danmark. Loven er senest revideret i 2010 og har som formål at sikre effektiv konkurrence.

De centrale bestemmelser er et forbud mod indgåelse af visse konkurrencebegrænsende aftaler samt et forbud mod at misbruge en dominerende stiling på markedet. Loven regulerer også de former for økonomisk virksomhed, der forestås af foreninger, fonde eller det offentlige. 

Konkurrence- og Forbrugerstyrelsen påser, at loven overholdes.

Eksterne henvisninger
 Konkurrenceloven på Retsinformation.dk

Danmarks love
Loven
Gladsaxe Gymnasium

Gladsaxe Gymnasium er et gymnasium med omkring 1.200 elever og ca. 100 lærere placeret geografisk omtrent i midten af Gladsaxe Kommune ved rundkørslen, der forbinder bydelene Søborg, Buddinge, Bagsværd og til dels Mørkhøj.

Historie 
Gladsaxe Gymnasium, eller i folkemunde "GG", blev dannet i 1956 som en konsekvens af kommunens stigende befolkningstal, der var steget fra knap 24.000 i 1940 til over 60.000 i 1960. Kravet om et gymnasium, så kommunens unge borgere ikke skulle rejse helt til Lyngby, var i tiden op til 1956 blevet større og større. Derfor besluttede man at inddrage et område ved rundkørslen, der ellers skulle være blevet brugt til kulturelt byggeri, til gymnasium i stedet. Gymnasiet er tegnet af arkitekterne Eva og Niels Koppel.

I en længere årrække har man forsøgt sig med deciderede drama-klasser, som tidligere arbejdede sammen med det nu lukkede Gladsaxe Ny Teater. Teaterets tidligere faciliteter er i dag overtaget af gymnasiet.

Kendte lærere 
Blandt gymnasiets lærere er standupkomikeren Jakob Svendsen, der underviser i matematik og datalogi.

Derudover er der musikeren Bo Evers der underviser i biologi

Notable elever 

 Sophie Hæstorp Andersen, cand.scient.pol. fra Københavns Universitet og politiker. medlem af Socialdemokraterne
 Mimi Jacobsen, tidl. undervisningsassistent ved Københavns Universitet og tidl. politiker, MF, minister, formand for Centrum-Demokraterne
 Anja Westphal, journalist
 Samuel Rachlin, journalist, uddannet M.S. fra Columbia Graduate School of Journalism
 Niels Klagenberg, direktør
 Morten Wichmann, komiker
 Erik Damgaard, erhvervsleder
 Jonatan Spang, skuespiller
 Ditte Haue, journalist på TV 2

Referencer

Eksterne henvisninger 
 Gladsaxe Gymnasiums hjemmeside
 GGPC's hjemmeside 

Gymnasier i Danmark
Buddinge
Etableret i 1956
Stellan Skarsgård

Stellan John Skarsgård (født 13. juni 1951 i Göteborg) er en internationalt kendt svensk skuespiller. Han startede i 1968 som ung skuespiller i Sverige i tv-serien Bombi Bitt och jag. Stellan Skarsgård slog for alvor igennem som den undertrykte dreng i Hans Alfredsons Den enfoldige morder, der til tonerne af Verdis requiem og bistået af tre engle gennemfører et blodigt hævntogt mod sin udbytter. Siden har hans internationale karriere vist ham som en alsidig karakterskuespiller. Stellans ene søn, Alexander Skarsgård, spillede bl.a. Eric Northman i HBO-serien True Blood. Hans sønner Gustaf, Bill og Valter Skarsgård er ligeledes gået i deres fars fodspor.

Udvalgte film 

 Den enfoldige morder (1982)
 Falsk som vand (1985)
 Hip Hip Hurra! (1987)
 Tilværelsens ulidelige lethed (1988)
 Kodenavn Coq Rouge (1989)
 Jagten på Røde Oktober (1990)
 Sidste dans (1994)
 Breaking the Waves (1996)
 Riget II (1997)
 Amistad (1997)
 Good Will Hunting (1997)
 Insomnia (1997)
 Ronin (1998)
 Deep Blue Sea (1999)
 Dancer in the Dark (2000)
 King Arthur (2004)
 Pirates of the Caribbean: Død mands kiste (2006)
 Goya's Ghosts (2006)
 Pirates of the Caribbean: Ved verdens ende (2007)
 Arn - Tempelridderen (2007)
 Mamma Mia! – The Movie (2008)
 Engle og Dæmoner (2009)
 Thor (2011)
 The Avengers (2012)
 Thor: The Dark World (2013)
 Kraftidioten (2014)
 Eventyret om Askepot (2015)
 Avengers: Age of Ultron (2015)
 Dune (2021)

Tv-serier og -teater 
 Bombi Bitt och jag (1968)
 Skärp dig, älskling! (1981)
 Farmor och vår herre (1983)
 August Strindberg ett liv (1985)
 Förhöret (tv-teater) (1989)
 Vildanden (tv-teater) (1989)
 Bossen og bumsen (svensk)
 Chernobyl (2019)

Referencer

Eksterne henvisninger 

 

Skuespillere fra Sverige
Personer fra Göteborg
Eurovision Song Contest 1999

Eurovision Song Contest 1999 blev afholdt d. 29. maj, 1999 i Jerusalem, Israel. Der var dog i lang tid tvivl om, hvorvidt arrangørerne fra IBA måtte opgive og give det videre til Malta eller Storbritannien. Sikkerheden var en del af spørgsmålet omkring dette, men ikke mindst det faktum, at mange religiøse grupper protesterede voldsomt imod showet, da det kom til Israel efter at en transseksuel havde vundet. Jerusalems borgmester havde yderligere udtalt, at han ikke var videre begejstret for at showet kom til byen og regeringen havde mere end svært ved at finde pengene til det.

For første gang var arrangørerne ikke længere forpligtet til at sørge for et orkester ved showet og det blev af pladshensyn derfor udelukket. Der har ikke siden været orkestre ved konkurrencerne. Desuden måtte solisterne atter synge på det sprog som de selv havde lyst til og mange havde derfor valgt at synge på engelsk. En enkelt dog, solisterne fra Bosnien-Hercegovina, valgte dog at synge delvist på fransk.

Kroatien fik i øvrigt efterfølgende trukket ⅓ af deres point, fordi der på tracking-båndet var indspillet musik med adskillige korstemmer. På scenen var der imidlertid kun en solist og en korsanger. På trods af at Kroatien forsikrede at der kun var tale om elektronisk producerede stemmer, valgte EBU altså at statuere et eksempel ved at sanktionere. Det havde ikke umiddelbar indflydelse på landets deltagelse, da man stadig havde gennemsnitligt point nok til at kvalificere sig.

Resultater 

1999